സി.എം. മുരളീധരൻ

മലയാള ഭാഷാ ഗവേഷകനും എഴുത്തുകാരനും സാമൂഹികപ്രവർത്തകനും ആണ് സി.എം. മുരളീധരൻ. കേരള ശാസ്ത്ര സാഹിത്യ പരിഷത്തിന്റെ മുൻ ജനറൽ സെക്രട്ടറിയും യുറീക്ക മാസികയുടെ മുൻ എഡിറ്ററുമാണ് അദ്ദേഹം. അദ്ദേഹത്തിന് 2022 ൽ വൈജ്ഞാനിക സാഹിത്യത്തിന് കേരള സാഹിത്യ അക്കാദമി പുരസ്കാരം ലഭിച്ചു  

 ജീവിതരേഖ 
സി.എം. മുരളീധരൻ 1964 മെയ് 25 ന് കോഴിക്കോട് ജില്ലയിലെ അരിക്കുളത്ത് ജനിച്ചു. ഇപ്പോൾ ചെലവൂരിൽ താമസം. 1982 മുതൽ തപാൽ വകുപ്പിൽ പോസ്റ്റൽ അസിസ്റ്റൻറ് ആയി ജോലി ചെയ്തു. 2018ൽ സർവീസിൽ നിന്ന് സ്വമേധയാ വിരമിച്ചു. പ്രൈവറ്റായി പഠിച്ച് ബിരുദവും ബിരുദാനന്തര ബിരുദവും നേടി. പട്ടാമ്പി ശ്രീ നീലകണ്ഠ ഗവ. സംസ്‌കൃതം കോളേജിലെ മലയാള വിഭാഗത്തിൽ മലയാളത്തിൻ്റെ വിജ്ഞാന ഭാഷാ സ്വരൂപം: കേരള ഭാഷാ ഇൻസ്റ്റിറ്റ്യൂട്ടിൻ്റെ നയസമീപനത്തേയും ആദ്യ ദശകത്തിലെ പ്രവർത്തനങ്ങളെയും മുൻനിർത്തിയുള്ള വിശകലനാത്മക പഠനം എന്ന വിഷയത്തിൽ ഗവേഷണപഠനം പൂ‍ർത്തിയാക്കി കോഴിക്കോട് സർവകലാശാലയിൽ നിന്നും ഡോക്ടറൽ ബിരുദം നേടി.  കേരള ശാസ്ത്ര സാഹിത്യ പരിഷത്തിന്റെ സജീവ പ്രവർത്തകൻ. 

 സ്വകാര്യ ജീവിതം 
ജീവിതപങ്കാളി എൻ ശാന്തകുമാരി, മകൾ ഡോ. ഇന്ദു എം എസ്. 

 പുസ്തകങ്ങൾ 

 ഭാഷാസൂത്രണം പൊരുളും വഴികളും
 മലയാളഭാഷയുടെ വൈജ്ഞാനിക പദവി (എഡിറ്റർ)
 വിജ്ഞാനവും വിജ്ഞാനഭാഷയും
 പന്തുകളി (ബാലസാഹിത്യം)
 ദക്ഷിണാഫ്രിക്ക - കാഴ്ചപ്പുറവും കാണാപ്പുറവും (എൻ.ശാന്തകുമാരിയുമായി ചേർന്ന് എഴുതിയത്)
 തിരനോട്ടം - കാഴ്ചയും ഉൾക്കാഴ്ചയും

 പുരസ്കാരങ്ങൾ 

 2022ലെ വൈജ്ഞാനികസാഹിത്യത്തിനുള്ള  കേരള സാഹിത്യ അക്കാദമി പുരസ്കാരം
 വി ടി സ്മാരക ട്രസ്റ്റ് സി.വി. ശ്രീദേവി എൻഡോവ്മെൻറ് പുരസ്കാരം (2021-22)
 വാളക്കട ബാലകൃഷ്ണൻ സ്മാരക വൈജ്ഞാനിക പുരസ്കാരം (2022)
 ഡോ. ജി ശ്രീജിത്ത് സ്മാരക വൈജ്ഞാനികമലയാള പുരസ്കാരം (2022)
 2022 ലെ വൈജ്ഞാനികസാഹിത്യത്തിനുള്ള സംസ്ഥാന ശാസ്ത്ര-സാങ്കേതിക പരിസ്ഥിതി കൗൺസിലിന്റെ പുരസ്കാരം
നവസാങ്കേതികതയും മലയാളത്തിന്റെ സാധ്യതകളും എന്ന പ്രബന്ധത്തിന്  ഡോ. പുതുശ്ശേരി രാമചന്ദ്രൻ ഭാഷാപുരസ്കാരം

 അവലംബം 

വർഗ്ഗം:കേരള ശാസ്ത്രസാഹിത്യ പരിഷത്ത് പ്രവർത്തകർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ശാസ്ത്ര എഴുത്തുകാർ
വർഗ്ഗം:ശാസ്ത്ര പ്രചാരകർ
വർഗ്ഗം:മലയാള ശാസ്ത്രസാഹിത്യകാരന്മാർ